Robert Schuman

Robert SCHUMAN  naskiĝis la 29-an de junio 1886 en Luksemburgo, la ĉefurbo de la grandduklando Luksemburgo.
Li mortis la 4-an de septembro 1963 en Scy-Chazelles, kiu situas tuj apud Metz, en la departemento Moselle, en la regiono Loreno (Francio / Eŭropo).
Li estis franca politikisto kaj estas konsiderata kiel unu el la patroj de la eŭropa konstruado, precipe famiĝinta per sia deklaro de la 9-a de majo 1950.
Li nun estas Servisto de Dio en la Katolika Eklezio - do jam komenciĝis kanona proceso por la beatproklamo.

 Biografio 
eta|Datreveno de deklaro de Schuman pri unuiĝo de Eŭropo estas festata kiel Eŭropa tago
La patro de Robert Schuman, Jean-Pierre Schuman (1837-1900) naskiĝis kiel franco luksemburgparolanta en Evrange, lorena vilaĝo apud la franc-germana limo. En 1871, post la aneksado de Loreno far la germanoj, li fariĝis germano.
Lia patrino, Eugénie Duren (1864-1911), estis Luksemburganino, naskita en Bettembourg; ŝi havigis al si la germanan ŝtatanecon dum sia edziniĝo kun Jean-Pierre Schuman.
Kvankam li naskiĝis en Clausen, en ĉirkaŭurbo de Luksemburgo (kie lia naskiĝdomo ankoraŭ nuntempe staras), Robert Schuman estis denaska germano.

 Registaraj roloj 
 Ministro pri financoj de la unua registaro de Georges Bidault (de la 24-a de junio ĝis la 16-a de decembro 1946)
 Ministro pri financoj de la unua registaro de Paul Ramadier (de la 22-a de januaro ĝis la 22-a de oktobro 1947)
 Ministro pri financoj de la registaro de Paul Ramadier (de la 22-a de oktobro ĝis la 24-a de novembro 1947)
 Ĉefministro de la unua registaro Robert Schuman (de la 24-a de novembro 1947 ĝis la 26-a de julio 1948)
 Ministro pri Eksterlandaj Aferoj de la registaro André Marie de la 26-a de julio ĝis la 5-a de septembro 1948)
 Ĉefministro de la dua registaro Robert Schuman , Ministro pri Eksterlandaj Aferoj (de la 5-a ĝis la 11-a de septembro 1948)
 Ministro pri Eksterlandaj Aferoj de la unua registaro de Henri Queuille (de la 11-a de septembro 1948 ĝis la 28-a de oktobro 1949)
 Ministro pri Eksterlandaj Aferoj de la dua registaro de Georges Bidault (de la 29-a de oktobro 1949 ĝis la 2-a de julio 1950)
 Ministro pri Eksterlandaj Aferoj de la dua registaro de Henri Queuille (de la 2-a ĝis la 12-a de julio 1950)
 Ministro pri Eksterlandaj Aferoj de la unua registaro de René Pleven (de la 12-a de julio 1950 ĝis la 10-a de marto 1951)
 Ministro pri Eksterlandaj Aferoj de la tria registaro Henri Queuille (de la 10-a de marto ĝis la 11-a de aŭgusto 1951)
 Ministro pri Eksterlandaj Aferoj de la dua registaro de René Pleven (de la 11-a de aŭgusto 1951 ĝis la 20-a de januaro 1952)
 Ministro pri Eksterlandaj Aferoj de la unua registaro de Edgar Faure (de la 20-a de januaro ĝis la 8-a de marto 1952)
 Ministro pri Eksterlandaj Aferoj de la registaro de Antoine Pinay (de la 8-a de marto 1952 ĝis la 8-a de januaro 1953)

 Vidu ankaŭ 
 Deklaro de Schuman
 Robert Schuman (Tramtransporto en Parizo)

 Eksteraj ligiloj 

 Robert-Schuman.com (france)
 Preĝo por beatigo de Robert Schuman (esperante)

Kategorio:Ĉefministroj de Francio
Kategorio:Francaj diplomatoj
Kategorio:Servistoj de Dio
Kategorio:Prezidantoj de la Eŭropa Parlamento
Kategorio:Luksemburganoj
Kategorio:Karolpremiitoj